એટલે ધીરે ધીરે એમણે પોતાનો સ્વભાવ પણ બદલવા માંડ્યો. એમને લાગતું હતું કે ‘દુનિયાનો સંગ કૃત્રિમ હોય છે. અને પત્ની અને પુત્રનો સંગ સ્વાભાવિક હોય છે. જે ઘરને તરછોડે છે, કુદરત તેને ઠરવાનો મોકો આપતી નથી ! સદગૃહસ્થ બનવું એ પણ મોટી દેશભક્તિ છે, ઘર બગડ્યાં છે માટે દેશ બગડ્યો છે ! ઓછાં સાધનોથી ચલાવી ઘરનાં સ્વજનોની આદત દેશના અર્થતંત્રને સુધારી શકે અને ભ્રષ્ટાચારને નાથવામાં મદદરૂપ થઈ શકે.’